CELEX: C2007/069/06
Language: da
Date: 2007-03-24 00:00:00
Title: Sag C-535/06 P: Appel iværksat den 28. december 2006 af Moser Baer India Ltd til prøvelse af dom afsagt den 4. oktober 2006 af Retten i Første Instans (Fjerde Afdeling) i sag T-300/03, Moser Baer India Ltd mod Rådet for Den Europæiske Union

24.3.2007   
            
            
               DA
            
            
               Den Europæiske Unions Tidende
            
            
               C 69/3
            
         Appel iværksat den 28. december 2006 af Moser Baer India Ltd til prøvelse af dom afsagt den 4. oktober 2006 af Retten i Første Instans (Fjerde Afdeling) i sag T-300/03, Moser Baer India Ltd mod Rådet for Den Europæiske Union
   (Sag C-535/06 P)
   (2007/C 69/06)
   Processprog: engelsk
   Parter
   
      Appellant: Moser Baer India Ltd (ved Δικηγόρος K. Adamantopoulos, R. MacLean og solicitor J. Branton)
   
      De andre parter i appelsagen: Rådet for Den Europæiske Union, Kommissionen for De Europæiske Fællesskaber og Committee of European CD-R and DVD+/-R Manufacturers (CECMA)
   Appellanten har nedlagt følgende påstande
   
               —
            
            
               dom afsagt af Retten i Første Instans den 4. oktober 2006 i sag T-300/03, Moser Baer India Limited mod Rådet for den Europæiske Union, ophæves
            
         
               —
            
            
               der gives appellanten medhold i de påstande, der var nedlagt i første instans i sag T-300/03, Moser Baer India Limited mod Rådet for den Europæiske Union, nemlig annullation af Rådets forordning (EF) nr. 960/2003 (1), for så vidt som den finder anvendelse på appellanten.
            
         
               —
            
            
               Rådet tilpligtes at betale appellantens omkostninger i appelsagen og i sag T-300/03, Moser Baer India Limited mod Rådet for den Europæiske Union
            
         Søgsmålsgrunde og væsentligste argumenter
   Appellanten har påberåbt sig tre anbringender til støtte for påstanden om ophævelse af Retten i Første Instans' dom:
   Det første appelanbringende angår overtrædelse begået af Retten i Første Instans af principperne om kohærens og omhyggelig undersøgelse ved fastlæggelsen af den udligningsberettigede told, som blev vurderet i forhold til importer af CD-R'er til Det Europæiske Fællesskab i henhold til den anfægtede forordning. Herved har appellanten fastholdt, at Retten i Første Instans ikke har overholdt ovennævnte principper, da den fastslog, at fællesskabsinstitutionerne handlede lovligt, da de tariferede samtlige appellantens aktiver i den kategori af aktiver, der drog fordel af udligningsberettiget told. Dette bevirkede, at Retten i Første Instans ikke overholdt ovennævnte principper i fællesskabsretten.
   Det andet appelanbringende består af to led, nemlig at: (i) Retten i Første Instans ikke bedømte de modstridende beviser i sagsakterne og i den anfægtede forordning korrekt for så vidt angår et centralt element ved afgørelse af skade, nemlig prisen på indiske CD-R importer i løbet af skadesundersøgelsesperioden; og (ii) at Retten i Første Instans' anerkendelse af konklusionerne i den anfægtede forordning vedrørende lagerbeholdninger i Fællesskabets CD-R industri udgjorde en omstændighed, der støtter konstatering af skade i den anfægtede forordning.
   Med det tredje appelanbringende gøres det gældende, at Retten i Første Instans ikke har taget behørigt hensyn til formuleringen af artikel 8, stk. 7, i Fællesskabets antisubsidiegrundforordning, og at den ikke har taget hensyn til virkningen af omstændigheder uden forbindelse til import af CD-R'er fra Indien, da den undersøgte årsagsforbindelsen mellem indiske importer og den påståede skadevirkning på Fællesskabets CD-R industri.
   
      (1)  EUT L 138, s. 1.